અમદાવાદ– ઓબીસી નેતા અલ્પેશ ઠાકોરે chitralekha.comના ન્યૂઝ એડિટર ભરત પંચાલને આપેલી મુલાકાતમાં ભારે વિશ્વાસ સાથે જણાવ્યું હતું કે ગુજરાતમાં 2017માં પરિવર્તન આવે છે. કોંગ્રેસ સ્પષ્ટ બહુમતી સાથે સરકાર બનાવશે. કારણ કે ગુજરાતમાં તમામ સમાજનો વર્ગ ભાજપના શાસનથી નારાજ છે. આથી તમામ સમાજને આંદોલન કરવાની ફરજ પડી છે, તેમ છતાં ભાજપે આંદોલનકારીઓની વાત સાંભળી નથી. ગુજરાત સરકાર પ્રજાની પીડા જોઈ શકતી નથી અને સુખાકારીનું ધ્યાન રાખ્યું નથી.